Diari Oficial de la Generalitat Valenciana


Sumari del DOGV 2470, del 15-03-1995 (1995/834122)

ORDRE d'1 de març de 1995, de la Conselleria d'Agricultura, Pesca i Alimentació, per la qual s'aprova el Pla d'Obres per a la Modernització del Regadiu en la Província de Castelló, primera parí.
--------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/01/(3)/dof/vci/html**

### Dades del document

Número de DOGV
:   2470

Data del DOGV
:   15-03-1995

Secció del DOGV
:   DISPOSICIONS GENERALS

Número del document
:   1995/834122


Data del document
:   01-03-1995

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE d'1 de març de 1995, de la Conselleria d'Agricultura, Pesca i Alimentació, per la qual s'aprova el Pla d'Obres per a la Modernització del Regadiu en la Província de Castelló, primera part.  
En el Decret 151/1990, de 17 de setembre, del Consell de la Generalitat Valenciana, s'estableix que serà d'aplicació, en tot el territori de la Comunitat Valenciana, per estar classificada com a objectiu número 1 en el Reglament HHS 8429/1988, del Consell, el que es regula en la Llei de Reforma i Desenvolupament Agrari en matèria d'obres i millores territorials.  
Mitjançant el Decret 13/1995, de 10 de gener, del Consell de la Generalitat Valenciana, es va aprovar el Pla Director de Modernització del Regadiu en la Comunitat Valenciana.  
La Direcció Territorial de la Conselleria a Castelló ha elaborat una proposta de pla d'obres que, en una primera fase, recull obres d'acord amb els objectius del pla director esmentat. L'execució d'aquestes pot ser mampresa en un espai de temps curt.  
Les obres consisteixen en l'aprofitament d'aigües depurades per a reg, la transformació de reg a manta a reg localitzat, actuacions sobre sèquies per a evitar pèrdues d'aigua, instal·lacions per a la millora de la gestió de l'aigua, sondatges i instal·lacions electromecàniques d'aquests, canalització d'aigües superficials i sanejament de terres.  
Les obres i millores previstes en la proposta es considera que són necessàries per a l'actuació de la conselleria i que contribuiran a la millora de les condicions estructurals agràries de la zona.  
Per això, i fent ús de les facultats que tinc atribuïdes,  
ORDENE:  
Article primer  
S'aprova el Pla d'Obres per a la Modernització del Regadiu en la Província de Castelló, primera part.  
Article segon  
D'acord amb els articles 62 i 65 de la Llei de Reforma i Desenvolupament Agrari, l'article primer del Decret 169/1991, de 30 de setembre, del Consell de la Generalitat Valenciana, i l'article tercer del Decret 13/1995, de 10 de gener, també del Consell de la Generalitat Valenciana, les obres incloses en el pla es classifiquen així:  
1. Construcció de basses i dipòsits reguladors de reg; conduccions d'enllaç entre les basses i les xarxes de reg; conduccions generals i xarxes principals de reg; instal·lacions per a l'aprofitament dels regadius de les aigües depurades; sanejament de terres; sondatges i les instal·lacions electromecàniques d'aquests; com a obres d'interès general, en el grup a) de l'article 61 de la llei esmentada.  
2. Les xarxes secundàries de reg, com a obres complementàries, en el grup d) del mateix article 61.  
Aquestes obres complementàries, en aplicació dels beneficis que es preveuen en els articles 70 i 74 de la llei, tindran una subvenció del 40 per cent i una bestreta del 60 per cent del seu cost, reintegrable en 10 anys a un interès del 4 per cent anual.  
DISPOSICIONS FINALS  
Primera  
La Direcció General d'Estructures Agràries i Desenvolupament Rural dictarà les normes complementàries per a la millor aplicació de tot el que es disposa en aquesta ordre.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana  
València, 1 de març de 1995  
El conseller d'Agricultura, Pesca i Alimentació,  
JOSÉ MARíA COLL COMIN


Còpia Permalink ELI